paragraph_text: Adam Riess, punim imenom Adam Guy Riess (Washington, 16. prosinca 1969.), američki astrofizičar. Diplomirao (1994.) na Massachusettskom institutu za tehnologiju (MIT), a doktorirao (1996.) na Harvardovu sveučilištu u Cambridgeu. Radi u Znanstvenom institutu svemirskoga teleskopa (od 1999.) i na Sveučilištu Johns Hopkins (od 2005.) u Baltimoreu. Istraživanje supernova dalekoga svemira dovelo ga je do otkrića kojim se potpuno promijenila kozmologiju. Otkrio je da se širenje svemira ubrzava, za što je s B. Schmidtom i S. Perlmutterom 2011. dobio Nobelovu nagradu za fiziku.<ref> Riess, Adam, "Hrvatska enciklopedija", Leksikografski zavod Miroslav Krleža, www.enciklopedija.hr, 2016.